NaiveNeuron/SloPal huggingface dataset:
B. Bugár, podpredseda NR SR: (2002-11-06):
Pán poslanec, pán predseda výboru, nech sa páči, máte slovo.
Hraško, Igor, poslanec NR SR (2013-06-17):
Ďakujem pekne, pani predsedajúca. Na kolegu Galka nemusím reagovať, pretože je to naozaj zaujímavé, keď niekto kritizuje predražené poistky a potom ich vysúťaží ešte za vyššiu cenu, ako to už u nás beží za fungovania vládnej strany. V každom prípade odpoviem kolegovi Duchoňovi. Pokiaľ nás informoval pán minister, tak povedal, že paralelne prebieha dvojaké vyšetrovanie: vnútorné vyšetrovanie v rámci Vojenskej spravodajskej služby a orgány činné v trestnom konaní už prerozbehli vyšetrovanie. Takže o samovyšetrovaní som hovoril v súvislosti s vnútorným vyšetrovaním Vojenskej spravodajskej služby, o čom vy, samozrejme, viete. Takže nezavádzajte ani kolegov poslancov, ani verejnosť o tom, že takéto niečo sa nedeje. No a pokiaľ mala opozícia možnosť za 15 mesiacov niečo vyšetriť, tak zrejme prichádzala na niečo, čo by naozaj bolo nielen tŕňom v päte, ale možno aj trieskou v oku niekomu, kto naozaj pochybil, a práve preto by mohol byť odstránený z tohto postu, aby dovyšetroval takéto údaje. Takže ako nehnevajte sa na mňa ako obyčajného človeka, ktorý to predtým sledoval a nebol ešte v politike, táto kauza okolo pána Galka takto pôsobila. Takže nerozprávajte mi, že niekto za 15 mesiacov nestihol vyšetriť. No dám tú istú otázku, čo ste stihli vyšetriť vy za vašej vlády, pretože ako som hovoril, Galko ešte nesedí, a pokiaľ boli naňho vznesené obvinenia z nekompetentného odpočúvania, tak už by mal sedieť, no ale zatiaľ sedí medzi nami ako poslanec Národnej rady. Takže opäť sú tu tie vaše zvláštne vyjadrenia na obranu ale skôr útokom.
Danko, Andrej, podpredseda NR SR (2024-09-17):
Ďakujem. Na vstúpenie pána poslanca tri faktické. Poslanec Galek.
Kollár, Boris, predseda NR SR (2021-10-19):
Ďakujem. S ďalším procedurálnym návrhom vystúpi pán poslanec Vetrák.
B. Bugár, podpredseda NR SR: (2005-01-27):
Overovateľmi budú poslanci Pavol Abrhan a Jozef Hrdlička. Náhradníkmi budú poslanci Zoltán Horváth a Maroš Kondrót. Podľa § 23 ods. 3 zákona o rokovacom poriadku o ospravedlnenie svojej neúčasti na dnešnej schôdzi písomne požiadali páni poslanci Bastrnák, Iván Farkas, Hopta, Horák, Urban a pani poslankyňa Majdová. Na zahraničnej pracovnej ceste sú pán poslanec Albert, pani poslankyňa Angyalová, pán poslanec Banáš, pani poslankyňa Brestenská a páni poslanci Devínsky, Jaduš, Kaliňák, Přidal a Urbáni. Schôdzu zvolal pán predseda Národnej rady Slovenskej republiky podľa čl. 83 ods. 2 Ústavy Slovenskej republiky a § 17 ods. 2 zákona o rokovacom poriadku na požiadanie skupiny 30 poslancov Národnej rady. Žiadosť poslancov o zvolanie schôdze ste dostali spolu s pozvánkou. Skupina poslancov navrhuje na tejto schôdzi prerokovať jediný bod, ktorým je vnútorná politická situácia v Slovenskej republike. Chcem pripomenúť, že podľa § 24 ods. 3 zákona o rokovacom poriadku nemožno program schôdze doplniť alebo meniť, ak bola zvolaná podľa § 17 ods. 2 zákona o rokovacom poriadku na požiadanie aspoň pätiny poslancov. Teraz pristúpime k hlasovaniu o návrhu programu 37. schôdze Národnej rady Slovenskej republiky. Nech sa páči, prezentujme sa a hlasujme o programe. (Hlasovanie.) Prítomných 111 poslancov, za 48, proti 2, zdržalo sa 24 poslancov, nehlasovalo 37. Konštatujem, že program 37. schôdze Národnej rady nebol schválený. Preto končím rokovanie. A zároveň pán predseda Národnej rady Slovenskej republiky zvoláva poslanecké grémium. (Rokovanie 37. schôdze NR SR sa skončilo o 13.29 hodine.)
T. Cabaj, poslanec: (2008-02-12):
A možno prídeme k takej jednej maličkosti, ako keď sa strašne verejná mienka nabudila na to, že poslanci chodia zadarmo verejnou dopravou. Keď sa upravovali normatívy, tak sme požiadali vtedy, aby SAD-ky dali stanovisko, koľko peňazí v záujme štátu prečerpajú poslanci a koľko ich treba upraviť. A odpoveď bola jednoduchá, že je to také zanedbateľné množstvo, že sa tým nezaoberajú. A mrzí ma, že sa momentálne naletelo na tú módnu vlnu, to, čo hrajú momentálne novinári, a hľadá sa takýmto spôsobom pokračovanie v tomto parlamente. Samozrejme, každý si nesie svoju zodpovednosť. Ak by boli priame prenosy z rokovania Národnej rady, rozhodli by si voliči, a nie imunita.
Grendel, Gábor, podpredseda NR SR (2022-09-22):
Takže prezentujme sa a hlasujme. (Hlasovanie: Prezentovalo sa 74 poslancov.) V zmysle rokovacieho poriadku teraz vyhlasujem 15-minútovú prestávku, keďže Národná rada nie je uznášaniaschopná. (Krátka pauza.) Dobre, keďže v zmysle rokovacieho poriadku je prestávka možná do 15 minút, tak vyhlasujem tak, aby sme ďalší pokus urobili ešte pred obednou prestávkou, čiže vyhlasujem prestávku do 11.59 h. (Prestávka.)
Hrušovský, Pavol, podpredseda NR SR (2010-09-07):
Na vystúpenie pána poslanca Madeja s faktickými poznámkami štyria páni poslanci. Posledný pán poslanec Senko. Nech sa páči, pán poslanec Matovič.
Fecko, Martin, poslanec NR SR (2013-06-05):
Ďakujem pekne. Chcem len upozorniť a ozrejmiť, že dnes členovia výboru pre kontrolu činnosti NBÚ sedíme o 12.15 hod. v obyčajnej miestnosti, našej, na 71. Ďakujem.
Jurinová, Erika, podpredsedníčka NR SR (2012-06-19):
Ďakujem pani poslankyni. Pýtam sa, či sa niekto chce prihlásiť do rozpravy ústne. Ukončujem možnosť prihlásiť sa do rozpravy. Prosím pána poslanca Kollára.
Sulík, Richard, predseda NR SR (2011-04-05):
Ďakujem za upozornenie. (Prerušenie rokovania o 12.12 hodine.) (Pokračovanie rokovania o 14.00 hodine.)
Simon, Zsolt, poslanec NR SR (2014-11-10):
Ďakujem pekne. Pán kolega Lipšic, to, čo ste tu uviedli, je exemplárny prípad prepojenia spoločností, ktoré tunelujú slovenské zdravotníctvo, Medical Group a Penta. Fico ručil svojou hlavou za peniaze podľa poslanca SMER-u Hanzela, ako sme mali možnosť pred časom počuť v tejto Národnej rade. Dnes sa ukazuje, že Gorila v tejto časti asi je pravdivá. Preto by dnes tu mal vystúpiť aj Fico s Paškom. Keď ste neurobili to vy vo svojom vystúpení, tak urobím to, doplním vás a vyzývam, nech príde do sály Robert Fico a Pavol Paška a nech vyvrátia a reagujú na tieto fakty a obvinenia, ktoré tu odzneli, že tieto spoločnosti sú takto prepojené a takýmto spôsobom tunelujú slovenské zdravotníctvo. Vôbec som presvedčený, že aj Robert Fico, aj Pavol Paška škodia občanom tejto krajiny a mali by odstúpiť.
F. Mikloško, poslanec: (2003-12-04):
Z. Martináková, podpredsedníčka NR SR: Ale poprosím zástupcov poslaneckých klubov, aby sa vyjadrili, požiadali o prestávku, ja vyhlásim prestávku, ale celý postup je v súlade s rokovacím poriadkom a... Ďakujem pekne. V mene troch poslaneckých klubov KDH, ANO a KSS vyhlasujem prestávku do 11.30 hodiny. Pani poslankyňa Belohorská, prepáčte. Pani poslankyňu Belohorskú zapnite ešte. I. Belohorská, poslankyňa: Myslím si, že by bolo veľmi účelné, pani predsedajúca, keby ste si načítali, aby ste nepripustili také veci, ako sa tu dejú, veď sme ako v cirkuse. Pán minister si vypýta prestávku, však on môže odísť, keď má chuť. Z. Martináková, podpredsedníčka NR SR: Pán minister, nevyhlásili sme prestávku podľa toho, ako o ňu požiadal pán minister, pani poslankyňa. I. Belohorská, poslankyňa: Druhá vec, zháňate akože, kto sa ešte pridá, veď teda potrebujete mať ... Z. Martináková, podpredsedníčka NR SR: Ja to nezháňam, ja sa pýtam. I. Belohorská, poslankyňa: Potrebujete mať, pani predsedajúca, ja hovorím, tak s vami nediskutujem vtedy, prosím, ale veď to má vyhlásiť šéf poslaneckého klubu alebo jeho zástupca, že žiadajú prestávku. Veď toto, potom vyhláste úplne, že prerušujete rokovanie, ak sa neviete poradiť, alebo že sa vy potrebujete poradiť a nie, že nám tu robíte proste takéto... (Prerušenie vystúpenia časomierou.) Z. Martináková, podpredsedníčka NR SR: Pani poslankyňa, len krátko zareagujem. Samozrejme, vznikla tu istá situácia a my máme všetci záujem nejako tú situáciu riešiť a snažím sa ju riešiť v súlade s pravidlami, ale aj s tým, aby sme sa z toho problému dostali. Ďakujem pekne. Vyhlasujem prestávku do 11.30 hodiny. (Prestávka.) (Po prestávke.) Z. Martináková, podpredsedníčka NR SR: Prosím, pán minister, pán spravodajca, aby ste zaujali svoje miesta, budeme pokračovať v rokovaní. Pán minister otvoril rozpravu, chcem sa preto spýtať, či chce ešte niekto z prítomných pánov poslancov vystúpiť v rozprave k tomuto bodu. Uzatváram možnosť prihlásiť sa do rozpravy k tomuto bodu programu a vyhlasujem rozpravu za skončenú. Zároveň prerušujem rokovanie o tomto bode programu. Nasleduje druhé a tretie čítanie o návrhu na vyslovenie súhlasu Národnej rady Slovenskej republiky na uzavretie Rámcového dohovoru na kontrolu tabaku . Návrh vlády ste dostali ako tlač 439, spoločnú správu výborov máte ako tlač 439a. Návrh vlády odôvodní minister zdravotníctva Rudolf Zajac. Prosím, pán minister, máte slovo.
Zmajkovičová, Renáta, podpredsedníčka NR SR (2012-08-06):
Pán poslanec Podmanický.
Podmanický, Ján, poslanec NR SR (2013-09-05):
Ďakujem. Pán predseda, dajte hlasovať o postúpení návrhu zákona do druhého čítania.
Sulík, Richard, predseda NR SR (2011-02-09):
Ďakujem. S faktickou poznámkou sa prihlásila pani poslankyňa Vaľová. Uzatváram možnosť. Nech sa páči, máte slovo.
Laššáková, Jana, podpredsedníčka NR SR (2012-09-20):
Pán minister, reakcia vaša na doplňujúcu otázku.
J. Halecký, poslanec: (2009-10-15):
Pán poslanec Bárdos, chcel by som sa vyjadriť k vášmu vystúpeniu v tom zmysle, že odvolávať ministerku po troch mesiacoch jej činnosti je nielen neprimerané, ale by som povedal, že aj nezodpovedné z toho dôvodu, že chýbala tu hlbšia analýza toho, čo urobila, a toho, čo by mala urobiť. Avšak to, čo za tri mesiace sa dá stihnúť a ktoré veci sa dajú urobiť, rozanalyzovať a prijať opatrenia, tu sa veľmi nehovorilo. Takisto väčšina týchto rozhodnutí je rozhodnutím samosprávnych orgánov v justícii, takže minister do nich vstupovať, meniť, prikazovať alebo nariaďovať nemôže. Takže z tohto dôvodu jej činnosť nemožno hodnotiť za negatívnu. Myslím si, že výsledkom všetkých týchto snáh bude iba to, že sa rozdelí sudcovská obec na možno dve nerovnomerné časti, zhoršia sa vzťahy medzi týmito skupinami, rôzne obvinenia a neprospeje to nielen sudcom, ich orgánom, ale ani občanom pri konečných rozhodnutiach. Myslím si, ako už bolo povedané, väčšina týchto rozhodnutí nie je jednoznačná, čo by sa dotýkala činnosti pani ministerky, dotýka sa to činnosti jednotlivých súdov, prípadne Súdnej rady alebo disciplinárneho senátu a sú to orgány, na ktoré minister nemôže ani nariaďovať časovo ani obsahovo. Ďakujem.
Glváč, Martin, podpredseda NR SR (2019-04-04):
Pán poslanec Fedor? Nie. Vyhlasujem rozpravu za skončenú. Pani navrhovateľka nemá záujem. Pán spravodajca? Nie. Prerušujem rokovanie o tomto bode programu. Ďalším bodom programu je druhé čítanie o návrhu na vyslovenie súhlasu Národnej rady Slovenskej republiky s Dohodou o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej . Návrh vlády je pod tlačou 1326 a spoločná správa výborov má tlač 1326a. Nech sa páči, pani ministerka, prosím vás o odôvodnenie návrhu.
Danko, Andrej, predseda NR SR (2016-09-06):
Prosím určeného spoločného spravodajcu z výboru pre financie a rozpočet poslanca Petra Náhlika, aby informoval Národnú radu o výsledku rokovania výborov o tomto návrhu vlády.
P. Hrušovský, podpredseda NR SR: (2001-09-11):
J. Gajdoš, poslanec: Ďakujem za slovo, pán predsedajúci. Po prečítaní šiestich návrhov zákonov, ktoré sa týkajú reformy verejnej správy, si musím položiť zásadnú otázku. Čo je pre tento štát prospešnejšie, zotrvanie maďarskej koalície vo vládnej koalícii, alebo vypracovanie kvalitných zákonov, ktoré umožnia reformný proces dotiahnuť do úspešného konca a preukážu opodstatnenosť celého procesu v reálnom praktickom živote, v prínose týchto zákonov v prospech občana? Ja som mal čas len na prečítanie týchto zákonov, pretože som sa s nimi zoznámil v priebehu dopoludnia. Vo štvrtok som musel z parlamentu odísť. Ako starosta obce si musím po ich preštudovaní, dôkladnom preštudovaní dať jednoznačnú odpoveď: Aké bude teda moje stanovisko, ako budem ako poslanec tohto parlamentu hlasovať za tieto zákony? Dnes po ich predbežnom preštudovaní alebo prečítaní vyvstáva pred mojou osobou množstvo otáznikov, na ktoré si neviem dať jednoznačnú odpoveď. Takže nemôžem sa s týmito návrhmi stotožniť. Tieto zákony riešia prenos kompetencií, riešia právomoci samosprávnych orgánov, riešia právomoci obcí, delimitujú právomoci zo štátnej správy na samosprávu. To je taký obrovský sumár problémov a ten šturm, ktorý ste nasadili v skrátenom legislatívnom konaní pri schvaľovaní týchto zákonov, je neúnosný... (Zaznel zvuk časomiery.)
J. Laššáková, poslankyňa: (2010-02-10):
Ústavnoprávny výbor Národnej rady Slovenskej republiky ma uznesením z 26. januára 2010 určil za spravodajkyňu k návrhu poslanca Národnej rady Slovenskej republiky Daniela Lipšica na vydanie ústavného zákona, ktorým sa mení a dopĺňa Ústava Slovenskej republiky v znení neskorších predpisov, ktorý máte ako tlač 1468. Podľa § 73 ods. 1 zákona o rokovacom poriadku v znení neskorších predpisov podávam v prvom čítaní spravodajskú informáciu. Konštatujem, že uvedený návrh spĺňa z formálnoprávnej stránky náležitosti, ktoré sú uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej úpravy. Navrhovateľ v dôvodovej správe uvádza, že predkladaný návrh ústavného zákona je v súlade s požiadavkami Rímskeho štatútu Medzinárodného trestného súdu, ktorý nadobudol platnosť pre Slovenskú republiku 1. júla 2002. Nepredpokladá zvýšenie nárokov na štátny rozpočet, rozpočty obcí a vyšších územných celkov. Nemá priamy dopad na obyvateľstvo, zamestnanosť a životné prostredie. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v článku 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskych spoločenstiev ani v práve Európskej únie. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený návrh ústavného zákona prerokovať v druhom čítaní. V súlade s rozhodnutiami predsedu Národnej rady Slovenskej republiky č. 1501 z 18. januára 2010 a č. 1516 z 27. januára tohto roku a podľa § 71 rokovacieho poriadku Národnej rady Slovenskej republiky navrhujem, aby návrh ústavného zákona prerokovali všetky výbory Národnej rady Slovenskej republiky okrem mandátového a imunitného výboru, Výboru Národnej rady pre nezlučiteľnosť funkcií, výboru pre európske záležitosti, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva, osobitného kontrolného výboru na kontrolu činnosti Národného bezpečnostného úradu a Výboru Národnej rady Slovenskej republiky na preskúmavanie rozhodnutí NBÚ. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby predmetný návrh ústavného zákona prerokovali v druhom čítaní výbory do 30 dní a gestorský výbor do 31 dní odo dňa jeho pridelenia. Prosím, pán podpredseda, otvorte rozpravu k predloženému návrhu ústavného zákona.
Ďuriš Nicholsonová, Lucia, podpredsedníčka NR SR (2017-11-29):
Vážené panie poslankyne, vážení páni poslanci, otváram druhý rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Alojz Baránik a na zahraničnej pracovnej ceste je poslanec Národnej rady pán Peter Marček. Budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami, pod tlačou 699. Máme tu pána ministra životného prostredia Lászlóa Sólymosa, ako aj spoločného spravodajcu z výboru pre pôdohospodárstvo a životné prostredie poslanca Vladimíra Matejičku. Nech sa páči, páni. A včera sme to prerušili v bode, kedy v diskusii vystupovala pani poslankyňa Zemanová ako písomne prihlásená. Nech sa páči, pani poslankyňa, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov , tlač 699.)
Martinák, Ľuboš, poslanec NR SR (2014-07-02):
Ďakujem za slovo. Pán poslanec Hraško, ja by som označil vaše vystúpenie, vaše extempore ako obyčajne už skončilo. V zásade musím, bohužiaľ, súhlasiť s vyhlásením pána poslanca Hlinu. Bol som medzi tými, ktorí neušli, ale odišli z rokovacej sály, pretože to, čo ste predviedli, považujem za hrubé zneužitie našej národnej hymny. Každý zákon je dôležitý. Viete si predstaviť, bez vyzvania, bez ničoho každý by sa postavil a začal spievať hymnu. O to viac je to zneužité vami ako poslancom Národnej rady Slovenskej republiky. Preto vyslovene súhlasím výnimočne s názorom pána poslanca Hlinu. A k vašim neodborným znalostiam o privlastňovaní si vody niekým, niečím. Pán minister na začiatku jasne zdôraznil, že je pripravený odpovedať skutočne na odborné otázky. Doporučujem mimo tohto vášho kroja aj preštudovať si zákon. Ďakujem.
Pellegrini, Peter, predseda NR SR (2024-02-08):
Prezentujme sa a budeme hlasovať o bode č. 70, ešte som nespustil, pardon, neľakajte sa, pozmeňujúceho návrhu pána poslanca Galka a Grendela. (Hlasovanie.) Prítomných 137, za 30, proti 76, zdržalo sa 30, nehlasoval 1. Tento bod sme neschválili.
Danko, Andrej, predseda NR SR (2020-02-25):
Na vystúpenie pána poslanca päť faktických, uzatváram možnosť prihlásenia. Poslanec Mizík. Ešte poprosím raz, skúsme, aby sa mohla poslankyňa; tak skúste do druhého, susedného miesta, ak sedíte, ak je problém len v kontakte. Ďakujem. Dobre faktická, pani Grausová už je prihlásená, s faktickou päť. Grausová, ospravedlňujem sa, chcel som povedať, že päť Grausových. Dobre, takže sme všetci prihlásení s faktickými. Poprosím, pán; tí, ktorí sa chceli prihlásiť. Pán poslanec Mizík.
Hrnčiar, Andrej, podpredseda NR SR (2016-09-23):
Poprosím, pán poslanec.
Zmajkovičová, Renáta, podpredsedníčka NR SR (2014-07-02):
Pán poslanec Érsek.
Šeliga, Juraj, podpredseda NR SR (2021-03-19):
Pán poslanec Šudík, nech sa páči.
P. Hrušovský, predseda NR SR: (2003-07-01):
M. Maxon, poslanec: Ďakujem pekne za slovo. Vážený pán predseda, vážené dámy a páni, ako bod 41 navrhujem zaradiť na 15. schôdzi Národnej rady Slovenskej republiky správu predsedu pôdohospodárskeho výboru o aktuálnej situácii v poľnohospodárstve. Ďakujem pekne.
Pellegrini, Peter, predseda NR SR (2015-09-22):
Prezentujme sa a hlasujme o tomto uznesení. (Reakcia z pléna.) (Hlasovanie.) Prítomných 130 poslancov, za hlasovalo 130 poslancov. Konštatujem, že Národná rada jednomyseľne vyslovila súhlas s uvedenou zmluvou. A ešte jedno hlasovanie, pani poslankyňa, je to bod 33 programu, ktorým je hlasovanie v treťom čítaní o návrhu na vyslovenie súhlasu Národnej rady s uzavretím zmluvy medzi vládou Slovenskej republiky a vládou Malajzie o zamedzení dvojitého zdanenia . Nech sa páči.
Štefanec, Ivan, poslanec NR SR (2011-12-08):
Ďakujem pekne, pán podpredseda. Ctené dámy, vážení páni, dovoľte mi, aby som aj ja vyslovil spokojnosť s tým, že tento návrh je už v druhom čítaní a s najväčšou pravdepodobnosťou ho dotiahneme spoločne do úspešného konca. Výnimočnosť tohto zákona je aj v tom, že jeho podstatou je zodpovedné hospodárenie. Výnimočnosťou tohto zákona je, že existuje dohoda naprieč politickým spektrom. A výnimočnosťou tohto zákona je aj to, že tento zákon je predložený ako zákon ústavný. To sa už dávno nestalo v tejto snemovni, aby ústavný zákon mal šancu prejsť. Pritom súčasná situácia nie je vôbec jednoduchá. Máme vládu, ktorá má obmedzené kompetencie, máme rozkývané finančné trhy a európski lídri dennodenne hľadajú odpovede na výzvy súčasnej situácie eurozóny i na celom svete. Napriek tomu, tiež chcem oceniť, že sme sa boli schopní dohodnúť na podpore štátneho rozpočtu včera, že sme sa boli schopní dohodnúť na mandáte pre pani predsedníčku vlády, ktorá nás zastupuje na európskom summite, ktorý bude tak kľúčový pre ďalšie smerovanie eurozóny, celej únie, a že, verím, že nájdeme zhodu aj v tomto ústavnom zákone. Dovoľte mi pár slovami sa vrátiť práve k tomu summitu, ktorý považujem za kľúčový, a ktorý bude hovoriť práve o tom, či sa zavedú automatické sankcie pre štáty, ktoré prekročia 3-percentný deficit a ktoré nebudú spĺňať kritéria Paktu stability a rastu. Bude hovoriť aj o tom, že európski lídri by sa mali ešte intenzívnejšie stretávať a summity by mali byť každý mesiac. Bude hovoriť o tom, že trvalý stabilizačný mechanizmus by mal byť už v roku 2012, nie v roku 2013. A bude hovoriť aj o povinnosti toho, o čom rokujeme práve teraz a dnes. Bude hovoriť o povinnosti zaviesť dlhovú brzdu pre všetky krajiny eurozóny a zrejme aj všetky krajiny európskej dvadsaťsedmičky. O to je dôležitejší tento zákon, pri ktorom chcem, k tomu, čo tu bolo povedané, ešte dodať, že oceňujem nielen aktivity kolegov poslancov zo všetkých parlamentných strán a spomínanú dohodu, ale oceňujem aj prínos ministerstva financií, ktorý inicioval návrh tohto zákona, a chcem zdôrazniť tri pojmy, ktoré cítim, že sú také najdôležitejšie. Ten prvý pojem je dôveryhodnosť, druhý pojem nezávislosť a tretí pojem zodpovednosť. Čo sa týka dôveryhodnosti, tak som presvedčený, že ide predovšetkým o zvýšenie dôveryhodnosti v očiach finančných trhov a konsenzus na tomto zákone je dobrým predpokladom pre zvýšenie dôveryhodnosti a aj nájdenie riešenia zo súčasnej situácie. Čo sa týka zodpovednosti, tento zákon zavádza kultúru zodpovednosti nielen na úrovni štátu, ale aj na spomínanej úrovni samospráv, a schválenie tohto zákona je záväzok súčasnej generácie, že dlhy nebude prenášať na generácie budúce. No a do tretice, nezávislosť je zakotvená v ustanovení nezávislej rady pre rozpočtovú zodpovednosť. Verím teda, že toto volebné obdobie aj ukončíme zodpovedne prijatím ústavného zákona o rozpočtovej zodpovednosti. Ďakujem veľmi pekne.
M. Číž, podpredseda NR SR: (2007-02-06):
Teraz má slovo pani poslankyňa Monika Gibalová. Prepáčte, pán poslanec, niečo vám vypadlo, pravdepodobne to je telefón. Prepáčte, pani poslankyňa. Nech sa páči.
Kvorka, Ján, poslanec NR SR (2019-09-12):
Ďakujem za slovo. Vážený pán predsedajúci, v rozprave k uvedenému návrhu zákona vystúpili štyria páni poslanci. Pán poslanec Fecko podal dva pozmeňujúce a doplňujúce návrhy. Keďže boli včera v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Danko, Andrej, podpredseda NR SR (2024-01-11):
Pán minister je naspäť, pokračujeme.
Červeňáková, Elena, poslankyňa NR SR (2018-05-16):
Pán predseda, ja by som chcela podotknúť k tomu, čo sa týka predpisovania zdravotníckych pomôcok. Sestry a pôrodné asistentky môžu predpisovať, ako som vravela, 17 zdravotníckych pomôcok, z toho je to len obväzový materiál a pomôcky pre inkontinentných pacientov. A čo sa týka inkontinencie, viete veľmi dobre, že v sociálnych zariadeniach máme dlhodobo ležiacich pacientov a majú, sociálne zariadenia majú veľmi málo týchto pomôcok. Tak práve preto nám ide o to, aby sme odbremenili príbuzných pacienta, aby nebehali hore-dole. Kvôli tomu chceme, aby ten garant vlastne mohol predpísať túto pomôcku, tieto pomôcky. Nám ide jedine o to, odbremeniť týchto ľudí a hlavne pacientov, po prvé. Po druhé, chcem podotknúť k tomu, čo sa týka vzdelávania, lekár musí spĺňať podmienku 5-tisíc hodín, sestra 4 600, nie, lekár 5 500, sestra 4 600 a zdravotnícky asistent 2 100. Preto chcem, hovorím o tom, lebo vzdelávanie na stredných zdravotníckych školách je, sestry, keď študujú na, kolegyne, keď študujú alebo keď idú mladí študovať na strednú zdravotnícku školu, končia maturitou a majú, je tam diplomovaná sestra, ďalšie nadstavbové štúdium dva roky, alebo ak má maturitu inde, diplomovaná sestra na strednej zdravotníckej škole je tri roky. Takže vzdelávanie na strednej zdravotníckej škole máme. Nám ide len o to, praktická sestra, tá sestra, premenovanie toho zdravotníckeho asistenta teraz v tejto chvíli... (Prerušenie vystúpenia časomerom.)
P. Pelegrini, poslanec: (2010-02-03):
Podľa § 73 ods. 1 zákona o rokovacom poriadku podávam v prvom čítaní  informáciu o tomto  návrhu. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej právnej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený   návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 4. januára 2010 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodársku politiku a výbor pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní odo dňa ich pridelenia. Pán predsedajúci, otvorte, prosím, všeobecnú rozpravu.
Tabák, Romana, poslankyňa NR SR (2020-11-04):
To je tým rúškom. (Ruch v sále.) Či môžem si ho dať dole? Asi nie, že?
Kaščáková, Renáta, poslankyňa NR SR (2019-09-13):
Ďakujem za všetky faktické pripomienky. Najskôr pripomienka pána Farkašovského. Hovoríte o tom, že hovorím nejak nesprávne o tom, že sme si utŕžili medzinárodnú hanbu. No utŕžili. Utŕžili sme si medzinárodnú hanbu. Veď stačí sa pozrieť na vyjadrenia Medzinárodného tlačového inštitútu a predstaviteľa OBSE pre slobodu médií, tie vyznievajú úplne jednoznačne. A je to téma, ktorá je veľmi ostro v medzinárodnom prostredí sledovaná, pretože sme svedkami naozaj vrážd novinárov na objednávku nielen na Slovensku, ale aj inde v Európe. A v tomto kontexte sme naozaj utŕžili hanbu. A čo sa týka iných krajín, o ktorých hovoríte vy aj pán kolega Senko, že majú zavedený inštitút práva na odpoveď a tam sa nad tým nepozastavujem, spomínali ste Nemecko, Francúzsko, iné krajiny. Áno, samozrejme, veď inštitút práva na odpoveď máme zavedený aj my. Ale všade vo svete, a na to zabúdate vo všetkých diskusiách, ja neviem, koľkýkrát to už opakujem, že všade je právo na odpoveď na nepravdivé a pravdu skresľujúce údaje. A to, čo my kritizujeme, je, že ste tam chceli zaviesť, že má byť právo na odpoveď aj na pravdivé údaje a aj pre politikov. A jednoducho treba to len hovoriť tak, ako to je. Pán Jarjabek, ja som nikoho neurážala. Ja som, ja som konštatovala. To, čo som povedala o pánovi Čížovi, to som povedala aj jemu, keď tu bol, ešte nebol europoslancom, boli sme spolu v niekoľkých diskusiách. Takže ja som len zopakovala to, čo som hovorila otvorene aj predtým. A hovorím to aj teraz. Neviem, v čom som bola ja arogantná voči vám. Čo sa opačne teda povedať nedá aj vzhľadom na niektoré iné diskusie, ktoré sme spolu absolvovali. A hovoríte mi, že klamem. Neklamem a chcem vás ubezpečiť, že nič z toho, čo mi poviete vy, mne nemôže ublížiť. A, pán kolega Dostál. Áno, tento... (Prerušenie vystúpenia časomerom.)
Hrnčiar, Andrej, podpredseda NR SR (2019-05-14):
Prosím, prezentujme sa a hlasujme. (Hlasovanie) Prítomných 142, za 63, proti 11, zdržalo sa 66. Konštatujem, že sa Národná rada uzniesla, že nebude pokračovať v rokovaní o návrhu zákona. Pristúpime k hlasovaniu v prvom čítaní o návrhu poslankyne Šimkovičovej na vydanie zákona, ktorým sa mení a dopĺňa Civilný mimosporový poriadok (tlač 1350), bod 59 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Janovi Marošovi, aby hlasovanie uviedol. (Hlasovanie o návrhu poslankyne Národnej rady Slovenskej republiky Martiny Šimkovičovej na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok , tlač 1350.)
Fitz, Peter, poslanec NR SR (2013-10-22):
Pán predseda, vzhľadom na to, že boli schválené body 1 a 2 spoločnej správy, o spoločnom návrhu poslancov Viskupiča a Hraška nemôžeme hlasovať. (Reakcia z pléna.)
Kaščáková, Renáta, poslankyňa NR SR (2019-01-31):
Ďakujem. Kolegyňa Milanová hovorila vo svojom príspevku, že jej chýbajú nejaké štatistiky, dáta, ktoré by zakladali nejakú potrebu zmeny legislatívy. Toto presne chýbalo aj mne, a preto som aj do hodiny otázok dala otázku na pani ministerku, resp. na ministerstvo, kde teda sa pýtam alebo hovorím, že navrhovatelia novelu odôvodňujú tým, že v roku 2011 došlo k obmedzeniu možnosti uplatnenia inštitútu práva na odpoveď a je treba ich rozšíriť naspäť. Moja otázka znie: má ministerstvo poznatky o tom, že by počas účinnosti aktuálnej právnej úpravy došlo k vydaniu tlače alebo spravodajstva, ktoré by sa dotýkalo cti, dôstojnosti, súkromia, názvu alebo dobrej povesti, pričom zákon neumožňoval dotknutej osobe právo na odpoveď a mohlo by to byť podnetom na zmenu legislatívy? Táto moja otázka nebola vyžrebovaná, takže dám ju asi aj ako interpeláciu, ale je to niečo, na čo som aj ja vo svojom príspevku pozabudla, takže ďakujem Natálii Milanovej, že aj na toto upozornila. A to, ak hovorí, že v podstate my tým, že dávame, ukladáme povinnosť médiu vyčleniť vlastne v jeho novinách alebo v jeho spravodajstve nejaký priestor v jeho vlastnom médiu súkromnom, tak tým mu vlastne naozaj de facto ukracujeme priestor na jeho vlastný, vlastný, proste vlastné články. A podľa mňa, ako som aj ja hovorila vo svojom príspevku, tým zasahujeme do jeho podnikateľských slobôd, pretože de facto mu nariaďujeme uverejniť nejaký povinný obsah na úkor toho, čo by vo svojich vlastných novinách možno rád sám uverejnil. Takže veľmi ďakujem aj za tieto pripomienky, ktoré pani Milanová vo svojom príspevku mala.
P. Hrušovský, podpredseda NR SR: (2002-04-04):
Teraz dávam slovo pani poslankyni Sárközy, aby z poverenia gestorského výboru informovala o odporúčaní výboru na ďalší postup prerokovania tohto návrhu zákona. Pána poslanca Galbavého prosím, aby si sadol na svoje miesto a nevyrušoval ostatných poslancov. Nech sa páči, pani poslankyňa Sárközy.
Šimečka, Michal, podpredseda NR SR (2024-01-24):
Ďakujem pekne. Pán poslanec Dostál.
Jurík, Beáta, poslankyňa NR SR (2024-02-21):
Ďakujem pekne za slovo, pán predsedujúci. A ďakujem aj vám, kolegyne. Mne je tak trochu ľúto, že to bola opäť len diskusia žien a že muži sa do nej nezapojili, a pritom... no, pán Krúpa, vidíte, ale, samozrejme, aj z koalície. A pritom rodovo podmienené násilie sa netýka len žien. Nie je to ženský problém, ženská téma. Toto je problém našej spoločnosti a myslím si, že aj kvôli tomu, že často teda aj tie osoby, ktoré o tomto probléme hovoria, sú len ženy a muži akosi nemajú záujem sa do toho nejakým spôsobom angažovať. Tak aj to prispieva k tomu, že ten problém sa nerieši a že ako som spomínala, tak rodovo podmienené násilie čerpá alebo teda profituje z veľkej miery latencie v našej spoločnosti. A teda ak sa niektorý z týchto zákonov dostane do druhého čítania, o čom síce pochybujem, ale tak nádej umiera posledná, tak by som bola veľmi rada, keby sa, keby sa do tej diskusie zapojili aj muži. A ako spomínala aj pani poslankyňa Kolíková, tak máme skutočne ešte veľa práce na Slovensku s tým, aby sme aktualizovali ten právny rámec, ktorý je zastaralý, a vôbec, aby sme nastavili celkovo tú pomoc a podporu preživším osobám alebo obetiam. A my budeme skutočne usilovne predkladať rôzne návrhy zákonov a verím, že ich vždy nezmetiete zo stola iba s tým, že však to ide od PS-ka, od opozície. Niekedy skutočne meníme len jedno slovíčko v zákone a pomôže to stovkám, ak nie tisíckam obetí v tej danej situácii, aby sa domohli spravodlivosti. Tak skutočne vás poprosím, ak napríklad túto novelu ste odôvodňovali porušovaním ľudských práv, tak buďte aj tu skutočne zhovievaví k tým obetiam, pretože z odstránenia... (Prerušenie vystúpenia časomerom.)
Glváč, Martin, podpredseda NR SR (2018-02-14):
Ďakujem. Dávam slovo spravodajkyni, ktorú určil navrhnutý gestorský ústavnoprávny výbor, poslankyni Kataríne Macháčkovej. Nech sa páči, pani poslankyňa.
K. Tóthová, poslankyňa: (2009-04-29):
Vážené kolegyne, kolegovia, ja vás ubezpečujem, že zákon je mimoriadne dobre vykonateľný, mimoriadne, a že nie som absolútny legislatívny neschopa, pretože som legislatívu viedla dve funkčné obdobia a predtým som bola členkou Legislatívnej rady federálnej vlády. Takže mám akú-takú malú vedomosť, čo sa dá vykonať a čo nie. Samozrejme, pani poslankyňa Sárközy, aj keby som ho desiatykrát predkladala, bude mať pripomienky, pretože mala pripomienky, že doma postihnutie nie je možné. To jej vadilo. Tak sme to vynechali, hoci v zahraničí, teraz to mám náhodou tu, v Spojených štátoch, Severnej Karolíne, jasne uvádzajú prípady, kde polícia zasiahla proti požívaniu alkoholických nápojov v dome, doma v byte. A ukázala som, že už dnes má polícia právo vstúpiť do bytu, pokiaľ by sa tam dialo niečo, čo ohrozuje zdravie ľudí. Požívanie drog a požívanie alkoholických nápojov do nemoty ohrozuje zdravie maloletých a mladistvých. Napriek tomu sme toto ustanovenie v predloženom návrhu vynechali. Ďalej, bol tu zosmiešnený prípitok symbolický. Pri prvom predkladaní som vyzvala všetkých, aby dali model, že ho budeme akceptovať. Taktiež sme vyzvali, aby doplnili to, čo považujú za potrebné. Tie všeobecné bublaniny, ktoré tu pán poslanec Bastrnák a pani poslankyňa Sárközy uviedli, že je to neprijateľné, lebo a tak ďalej a tak ďalej, bez jedného konkrétneho nie sú prijateľné. Odporúčania, aby sme sa spojili s ministerstvami. Vážení, veď sme to splnili. Ja som rokovala s viceprezidentom Policajného zboru, ktorý z poverenia pána ministra Kaliňáka sa zúčastnil rokovania. Prijali sme v pozmeňujúcom návrhu ich návrhy na vykonateľnosť, v plnom rozsahu. Zdravotníci namietajú, že nemajú podklad pre skúmanie zdravotného stavu, že to je zásah do integrity a tak ďalej. V zákone sa dopĺňa, o chvíľu prečítam pozmeňujúci návrh, že maloletí a mladiství sú povinní podrobiť sa dychovej skúške a skúške na požitie návykových látok. Vážení zdravotníci, čo chcete viac? Čo chcete viac? Viceprezident Policajného zboru povedal, že zabezpečia všetky zdravotné strediská potrebnými dychovými a skúšobnými látkami, zabezpečia školám, polícia, Železničná polícia, obecná polícia bude mať k dispozícii tieto skúšobné testery. Čo chcete viac? V čom je nevykonateľnosť? Sú to dôkazné prostriedky pre konanie na obci. Stretla som sa s pánom primátorom Hagyarim z Prešova, bola v médiách o tom zmienka, vyjadril jednoznačnú podporu zákonu a povedal, že budú ho vedieť vykonať. Hovorila som s pánom... (Vystúpenie prerušené predsedajúcim.)
Soboňa, Juraj, poslanec NR SR (2019-03-28):
Ďakujem pekne, pán predseda. Pani kolegyňa, tento návrh ste nazvali v úvode politický primitivizmus. Prosím vás, odpustite si takéto vyjadrenia, opätovne vám hovorím a pripomínam, že je to slobodná vôľa šiestich poslancov Národnej rady Slovenskej republiky, ktorí sa rozhodli predložiť návrh na prijatie uznesenia k tzv. Istanbulskému dohovoru. Pani kolegyňa, nie je to téma, ktorú sme vytiahli teraz a účelovo. Chcem vám pripomenúť, že SNS a jej predseda sa viackrát v minulosti vyjadrili, že sú proti procesu ratifikácie Istanbulského dohovoru, lebo okrem iného by to mohlo viesť k registrovaným partnerstvám homosexuálov. Pani Zimenová, môžem vás uistiť, že SNS je za ochranu žien a nemieni tolerovať násilie páchané na nich. Apelujete na koalíciu, aby nepodporila tento návrh. Prosím vás, počkajme si na slobodné hlasovanie poslancov, lebo ja som presvedčený, že za tento návrh budú hlasovať aj poslanci z opozície, pretože budú hlasovať podľa svojho vedomia, svedomia a presvedčenia.
Kočiš, Eduard, poslanec NR SR (2022-06-24):
Veľmi pekne ďakujem za slovo, pán predsedajúci. 	Spoliehať sa na zbieranie vzoriek študentmi, ktorí sú absolútne neznalí problematiky, neznalí terénu a častokrát, ako si Rišo povedal, majú problém rozlíšiť exkrementy jedného zvieracieho druhu od druhého, tak to je naozaj tak relatívna a veľmi imaginárna vzorka úspešnosti, že ak na tomto chce stavať ministerstvo životného prostredia nejaký svoj odrazový mostík, tak to sme dopracovali už na začiatku veľmi zle. Na Slovensku máme cez 60 000 poľovníkov, ak by títo poľovníci boli relevantným spôsobom zapracovaní do sčítania populácie medveďa hnedého na Slovensku, tak ministerstvo životného prostredia by ušetrilo nielen finančné prostriedky, ale podporilo by aj jednotlivé poľovné združenia, ktoré by si takýmto spôsobom vedeli nejaké to euro privyrobiť. Celý tento výskum, celý tento prieskum by bol naozaj relevantný, nakoľko poľovník dokáže veľmi jednoduchým spôsobom rozlíšiť, ktorý trus patrí k akému živočíšnemu druhu, kdežto títo študenti, ktorí sú takí jednoduchší a pochádzajú častokrát z tohto ekoteroristického prostredia, tento problém značne majú. To, že ministerstvo životného prostredia postavilo pred bránu na Hrad ekoteroristické združenie VLK s krásnym bilbordom od pána Lukáča, a títo blázni chceli tam rozprávať s ľuďmi a rozprávali im také nezmysly, ako že pri stretnutí s medveďom sa jednoducho človek v lese má tváriť radostne. Nemá utekať, má jednoducho ostať, má sa tešiť, že vidí takto jedného úžasného macíka. To proste ja, ja som nechápal, čo to títo ľudia vlastne rozprávajú. Však veď to bolo niečo strašné počúvať. A ministerstvo životného prostredia (povedané so smiechom) toto berie ako za relevantnú informáciu a holý fakt. No jednoducho naozaj strašné.
Jarjabek, Dušan, poslanec NR SR (2020-04-23):
Ďakujem veľmi pekne za slovo. Ja by som chcel tiež veľmi pekne poďakovať pánovi Petrákovi za ten renomovaný príhovor ohľadne školstva, ale na doplnenie myslím si, že najväčším problémom školstva v súčasnosti, ale to sa netýka len školstva, to sa týka aj viacerých odborov a ministerstiev, je to, že žiaden minister školstva nenadväzuje na toho ministra školstva, ktorý bol predtým vo funkcii, to znamená, ako keby stále existovali nejaké nové reformy, už sú to stále reformy reforiem atď. atď., mohol by som pokračovať. Chýba mi tu nejaká kontinuita aspoň v tých základných veciach. No a ja dúfam, že sa konečne dočkáme aj toho, že ten minister školstva, ktorý nastúpil po tom predchádzajúcom ministrovi školstva, povie aspoň raz, že áno, toto je dobré, chcem v tomto pokračovať, respektíve toto chcem vylepšiť. Problém v súčasnosti celého toho školského systému je jedna obrovská byrokracia a bolo by dobré, keby sa s touto byrokraciou aj niečo spravilo preto, lebo naozaj tí učitelia potrebujú aj učiť a či sú to vysokoškolskí alebo stredoškolskí, to je úplne jedno a nevypĺňať kadejaké nezmyslené tabuľky a tabuľky o tabuľkách a ešte tie tabuľky aj spočítavať a spočítavať ich raz štvrťročne a potom robiť celoročné výkazy, ako to vlastne s tými tabuľkami bolo, proste hovadiny a hovadiny a hovadiny. Úplne zbytočné, ktoré nikto nečíta, robota pre robotu, to si treba povedať úplne otvorene. No a tiež som veľmi zvedavý, akým spôsobom zareagujú v blízkej budúcnosti odbory preto, lebo ozaj o tých platových náležitostiach sa v tomto programovom vyhlásení vlády nehovorí vôbec nič. Ďakujem za pozornosť.
Laššáková, Jana, podpredsedníčka NR SR (2012-09-20):
Ďalšiu v poradí šiestu otázku položil pán poslanec Ivan Štefanec podpredsedovi vlády a ministrovi financií Petrovi Kažimírovi a otázka znie: „Pán minister, aké sú dôvody nárastu bežných výdavkov štátneho rozpočtu v tomto roku?“ Nech sa páči, pán podpredseda, odpovedajte na otázku, ako aj oznámte ukončenie odpovede.
Šimečka, Michal, podpredseda NR SR (2024-01-16):
Ďakujem pekne. Pán poslanec Spišiak.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 142 poslancov, za 89, proti 6, zdržalo sa 47. Uvedený návrh sme schválili.
Jurčík, Ľudovít, poslanec NR SR (2011-03-30):
Dobre. Ďakujem. Pozmeňujúci a doplňujúci návrh skupiny poslancov k vládnemu návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energií a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov (tlač 214). V súlade s ustanovením zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladáme pozmeňujúce a doplňujúce návrhy k vládnemu návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov. V poslaneckom návrhu zákona navrhujeme, vo vládnom návrhu zákona navrhujeme tieto zmeny a doplnenia. K článku I. Po prvé. Za bod 36 sa vkladajú nové body 37 až 39, ktoré znejú: Bod 37: V § 14a ods. 2 písm. a) sa za slovami „osobitného predpisu“ vypúšťa odkaz 17b. Bod 38: V § 14a ods. 2 písmeno d) znie: „d) je iná ako podľa osobitného predpisu17b)	, ak uvádza na trh pohonné látky iným spôsobom, ako je uvedený v písmenách a) až c)“. Poznámka pod čiarou k odkazu 17b znie: „17b)	§ 19 až 20 a 25 zákona č. 98/2004 Z. z. o spotrebnej dani z minerálneho oleja v znení neskorších predpisov a § 18 a 22 zákona č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení neskorších predpisov.“ Bod 39: V § 14a ods. 3 sa na konci pripája veta, ktorá znie: „Na účely prílohy č. 1 sa biodieselom rozumie metylester mastných kyselín vyrobený z čistého rastlinného oleja, zo živočíšneho tuku a z opotrebovaných kuchynských olejov a tukov, alebo z ich... (Ruch v sále.)
Bugár, Béla, podpredseda NR SR (2019-09-24):
Vyhlasujem rozpravu o tomto bode programu za skončenú. Chcem sa opýtať, pani navrhovateľka, nechcete sa vyjadriť v rozprave? (Reakcia navrhovateľky.)
Paška, Pavol, predseda NR SR (2013-03-26):
Hlasujeme. (Hlasovanie.) 135 prítomných, 54 za, 77 proti, 4 sa zdržali. Ani tieto body sme neschválili.
Somogyi, Szilárd, poslanec NR SR (2011-05-26):
Ďakujem, pán predseda. Pán poslanec Blanár, vy ste vo vašom vystúpení dali otázku, že či pochybuje niekto o udelení volebného práva? Áno, ja pochybujem a v nasledujúcom svojom vystúpení, ja by som to aj povedal, že prečo pochybujem o tom. Vy ste spomínali tiež, aj včera, aj dnes, Úrad pre Slovákov žijúcich v zahraničí v spojitosti s otázkou na ministra zahraničných vecí, že prečo nezahlasoval za poskytnutie plus dotácie. Ja by som sa vás rád spýtal, prečo ste zahlasovali za správu tohto úradu, nakoľko ja si myslím, že aj vám je známe, že tento úrad v posledných rokoch skôr robil ako uspávajúcu politiku, namiesto aktívneho prístupu a úplne konal aj proti koncepcii štátnej politiky starostlivosti o zahraničných Slovákov, resp. aj proti deklarácii slovenskej Národnej rady. A vy ste zahlasovali za túto správu. V Národnej rade ja som bol jediný, ktorý hlasoval proti tejto správe. A čo sa týka čísiel, ktoré ste spomínali, zrejme máte asi nepresné čísla. Vy ste spomínali, že maďarská vláda vyčlenila zhruba 300 mil. forintov na podporu Maďarov žijúcich v zahraničí. Tristo mil. forintov je zruba 30 mil. korún, čo je zhruba milión eur. A práve aj tento úrad má 1,2 mil. eur ročného rozpočtu. Takže predpokladám, že tá čiastka z Maďarska je asi vyššia. Toľko som chcel, ako len komentovať. Ďakujem.
I. Mikloš, podpredseda vlády a minister financií SR: (2005-03-15):
Medzi najdôležitejšie ciele tohto návrhu zákona patrí najmä vytvorenie právneho rámca na posilnenie ochrany spotrebiteľa pri predaji finančných služieb na diaľku, zvýšenie informovanosti spotrebiteľov poskytovanej finančnej službe na diaľku pred uzavretím zmluvy na diaľku a vytvorenie reklamačných postupov pri poskytovaní finančných služieb na diaľku, zabezpečenie, aby spotrebitelia mali prístup bez diskriminácie k čo najširšiemu možnému sortimentu dostupných finančných služieb, ktoré sú obzvlášť vhodné pre diaľkový predaj, a aby si mohli vybrať tie, ktoré najviac zodpovedajú ich potrebám, a ďalej zabezpečenie ochrany spotrebiteľa pred poskytovaním nevyžiadaných finančných služieb a obmedzenie ponuky nevyžiadaných finančných služieb. Súčasťou návrhu sú aj novelizácie vecne súvisiacich zákonov o ochrane spotrebiteľa pri podomovom predaji a zásielkovom predaji a zákona o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov. Návrh zákona bol prerokovaný a schválený vládou 16. 2. 2005 a žiadam Národnú radu o jeho schválenie. Ďakujem pekne.
Laššáková, Jana, podpredsedníčka NR SR (2013-10-16):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Pán minister, chcete vystúpiť v rozprave či v záverečnom slove? (Reakcia navrhovateľa.) Chcete zaujať stanovisko. Nech sa páči, máte slovo.
V. Veteška, podpredseda NR SR: (2006-09-06):
Jasné, máte právo reagovať, pán poslanec Mikloš. Nech sa páči. Zapnite 2 minúty pánovi poslancovi Miklošovi.
Jurinová, Erika, podpredsedníčka NR SR (2014-02-05):
Pani poslankyňa Kučerová.
Laššáková, Jana, podpredsedníčka NR SR (2012-09-27):
Je všeobecný súhlas? (Reakcia z pléna.) Nie? Páni poslanci, prosím vás, zaujmite miesta, budeme hlasovať. Takže dávam hlasovať o procedurálnom návrhu, aby sme tlače, ktoré uviedol pán poslanec, to jest 205, 209, 210, 211 a 212 preložili na nasledujúcu schôdzu Národnej rady v mesiaci október. Prezentujme sa a hlasujme. (Hlasovanie.) Prítomných je 63 poslancov, za návrh hlasovalo 60. Národná rada nie je uznášaniaschopná. Ale prosím vás, páni poslanci, nie sme uznášaniaschopní. Pokračujeme v rokovaní. Nech sa páči, pán poslanec Kondrót uvedie návrh zákona, aby uviedol návrh na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona č. 18/1996 Z. z. o cenách v znení neskorších predpisov. Návrh zákona je pod tlačou 201, návrh na jeho pridelenie na prerokovanie výborom je v rozhodnutí 192. Teraz dávam slovo poslancovi Marošovi Kondrótovi, aby návrh zákona uviedol. Nech sa páči, pán poslanec.
Grendel, Gábor, podpredseda NR SR (2022-03-23):
S reakciou na faktickú poznámku pán poslanec Valášek.
B. Bugár, podpredseda NR SR: (2004-09-23):
Pán podpredseda vlády, nech sa páči, môžete zaujať stanovisko k rozprave.
Heger, Eduard, poslanec NR SR (2017-12-12):
Ďakujem pekne, pán predsedajúci. Vážené pani poslankyne, vážení páni poslanci, v rozprave vystúpili dvaja páni poslanci, a preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrušovský, Pavol, podpredseda NR SR (2010-10-13):
Panie poslankyne, páni poslanci, hlasujeme o návrhu, ktorý predložili poslanci v rozprave. (Hlasovanie.) 141 prítomných, 76 za návrh, 23 proti, 42 sa zdržalo. Pozmeňujúci návrh pani poslankyne Pfundtner sme schválili.